اليوم رجعت عصام للعطاوية بعدما قضى معنا قرابة الأسبوع في مدينة اكادير … عشنا معاه لحظات جميلة جدا عصام واحد الرجل عظييييم نية وقلبه طيب وحكى لي قصص لا يعرفها إلا اهل بيته وفتح قلبه لي واطلعني على خصوصياته اقسم بالله لم اقابل مثله في حياتي … الهموم والثقل لي على كاهله والصعوبات لي عاش وباقي عايش ومع ذلك مفوض امره لله وطالقها تسرح … رغم قلة ذات اليد والصحة مسكين لي ما عندو تخيل معايا عشرة أمتار ما يقدر يمشيها والى بغا غير يطلع للسيارة ضروري شي حد يهزو وصعوبات عند قضاء الحاجة وصعوبات في المشي وصعوبات في حمل اي شيء ومع ذلك مقبل على الحياة برحابة صدر وحب وتفاؤل … عصام نموذج للمسلم المؤمن المحتسب ، نموذج للرجل العصامي صاحب النظرة الواقعية والمتفائلة … مثال للصبر والتحمل … سولتو بيني وبينه قلت ليه عصام بيني وبينك دابا هاذ الناس لي كايسبوك ويتهموك ويتنقصوا منك واش غادي تسامحهم غدا يوم القيامة ؟ وتنهد مسكين تنهد المتحسر المشفق وقال ليا " واش غادي دير اسي ياسين ؟ والله إلى مسامحة من القلب " تخيل معايا غير البلوك هو الأخير قلبه لا يتحمله ما كايبغيش يقمع حتى لي كايسبوه وكايرد عليهم بالحسنى … اقسم بالله إلى اخلاقه عالية جدا ما كرهت غير نولي بحالو وشرف لي انه قبل ضيافتي رغم تقصيري يستاهل نهزوه فوق راسنا لكنه عذرنا وقبل علينا وعطانا وقته وحبه واستفدنا منه الكثير أنا واصدقائي … شكرا لك يا عصام وبيتي مفتوح لك في كل وقت وحين ❤️